পীরগঞ্জে নিখোঁজের ৩ দিন পর সালমা বেগম (৪০) নামে এক গৃহবধূর গলিত লাশ উদ্ধার করেছে পুলিশ।  রোববার বিকেল ৪টায়  তার বাড়ি থেকে ২ কিলোমিটার দূরে শ্যামপুর গ্রামের একটি ভূট্টাক্ষেতের গর্ত থেকে লাশ উদ্ধার করা হয়।  এলাকাবাসী জানায়, পীরগঞ্জ উপজেলার জসাইপাড়া গ্রামের দিনমজুর এনামুল হক ও তার স্ত্রী সালমা বেগম গত বুধবার রাতে সদর উপজেলার শীবগঞ্জে জামাইয়ের বাড়ি থেকে ফিরছিলেন।    রাত ১০টার দিকে এনামুল হক একাই বাড়ি চলে আসে।  এনামুল বাড়ি ফিরে একটি কোদাল নিয়ে বেড়িয়ে যায়। এরপর এনামুল আর বাড়ি ফেরেনি।  পীরগঞ্জ থানার ওসি মেহেদী হাসান বলেন, পারিবারিক কলহের জের ধরে এ হত্যাকান্ড ঘটতে পারে।